ไฟแนนซ์ทูเดย์
ช่วงนี้ทิศทางดอกเบี้ยขาขึ้น
19 ส.ค. 2554

ช่วงนี้ทิศทางดอกเบี้ยขาขึ้น 
โดย..ซามูไร  บอนด์
ทำให้แบงก์พาณิชย์แข่งขันกันระดมเงินฝาก โดยธนาคารทิสโก้เปิดตัว บัญชีเงินฝากออมทรัพย์ไดมอนด์ (Diamond Savings Account) เปิดบัญชีขั้นต่ำ 110 ล้านบาท ดอกเบี้ย 2% ต่อปี ฝากถอนได้ไม่จำกัดจำนวนครั้ง เริ่ม 1 มิ.ย.นี้ โดย เมธา ปิงสุทธิวงศ์ ผู้ช่วยกรรมการผู้จัดการใหญ่อาวุโส ธนาคารทิสโก้ บอกว่า สิทธิพิเศษที่ลูกค้าจะได้รับ คือ บัตรทิสโก้เพิร์ส ยกเว้นค่าธรรมเนียมการออกบัตรและค่าธรรมเนียมรายปี ยกเว้นการเก็บค่าธรรมเนียมสำหรับบริการโอนเงินอัตโนมัติระหว่างคู่บัญชีออมทรัพย์ไดมอนด์กับบัญชีออมทรัพย์ หรือกระแสรายวันของทิสโก้




บุญทักษ์ หวังเจริญ ประธานเจ้าหน้าที่บริหาร ธนาคารทหารไทย ศึกษาข้อมูลพบลูกค้าที่เปิดบัญชีฝากประจำเพราะต้องการดอกเบี้ยสูง แต่ในบางเวลาอาจมีความจำเป็นที่จะต้องถอนเงินออกมาใช้ก่อนครบกำหนดระยะฝากประจำ ทำให้ถูกปรับในเรื่องของอัตราดอกเบี้ย งานนี้ทีเอ็มบีเลยเติมเต็มด้วยการเสนอผลิตภัณฑ์บัญชีเงินฝากไม่ประจำ ทีเอ็มบี ดอกเบี้ยสูง ด้วยการมอบทุกสิทธิประโยชน์ที่ลูกค้ามองหามานาน 
มิฮาล ซูเรค ประธานเจ้าหน้าที่บริหาร กลุ่มลูกค้ารายย่อยทีเอ็มบี บอกว่า ลูกค้าที่เปิดบัญชีเงินฝากไม่ประจำ ทีเอ็มบี ดอกเบี้ยสูง สามารถถอนเงินเมื่อไหร่ก็ได้เมื่อมีความต้องการใช้เงิน และยังไม่เสียโอกาสเรื่องดอกเบี้ยที่จะได้รับ เนื่องจากดอกเบี้ยจะคำนวณให้ทุกวันจากยอดเงินคงเหลือในบัญชี รวมถึงไม่มีกำหนดระยะเวลาฝาก ซึ่งต่างจากบัญชีเงินฝากประจำทั่วไปอย่างสิ้นเชิง อย่างนี้เรียกว่าเป็นอีกหนึ่งที่ท้าทาย เช่นเดียวกับ ทีเอ็มบี โนฟี, ทีเอ็มบี โนสลิป และทีเอ็มบี อัพแอนด์อัพ 
ด้านบริษัท ฟิทช์ เรทติ้งส์ (ประเทศไทย) ประกาศให้อันดับบริษัทจัดการกองทุนภายในประเทศ (National Scale Asset Manager Rating) เป็นครั้งแรกในประเทศไทยแก่บริษัทหลักทรัพย์จัดการกองทุน ไทยพาณิชย์ (SCBAM) ที่ “M2+(tha)” สะท้อนถึงการที่บริษัทมีชื่อเสียงที่ดี รวมถึงการมีส่วนแบ่งทางการตลาดที่